James McEveley

**James Michael «Jay» McEveley** (født 1985) er en skotsk tidligere profesjonell fotballspiller, som har spilt for flere engelske klubber og det .
McEveley har også kamper for Englands U20-og U21-lag, men på grunn av at han har skotsk bestefar, valgte han å spille med det skotske flagget på brystet. Han fikk 3 landskamper for Skottland.

## Biografi
### Klubblag
McEveley startet sin karriere i Everton i hjembyen Liverpool. Her spilte han på juniorlaget sammen med blant andre Wayne Rooney. McEveley ble frigitt fra Everton og skrev under på sin første profesjonelle kontrakt i november 2002 for Blackburn Rovers. Hans første kamp for Rovers kom 6. november 2002 da de spilte 2-2 mot Walsall i den engelske ligacupen. I ligasammenheng kom debuten den 7. desember 2002, da Blackburn spilte 1-1 mot Bolton Wanderers. Totalt fikk McEveley med seg 9 ligakamper og 6 cupkamper for klubben fra Lancashire i 2002/2003-sesongen.

På grunn av manglende spilletid i starten av 2003/2004-sesongen for Rovers, signerte McEveley på en låneavtale med Burnley i desember 2003. Han spilte sin første kamp for «the Clarets» den 13. desember 2003, da laget tapte 2-1 for Coventry City. Etter å ha spilt 4 ligakamper og 1 cupkamp for Burnley, sørget en kneskade i januar 2004 for at låneoppholdet ble avbrutt.

I første del av 2004/2005-sesongen spilte han 4 ligakamper for Blackburn, før han i mars 2005 skrev under på nok en låneavtale, denne gang med Gillingham. Han debuterte for Gillingham den 12. mars 2005, i en ligakamp mot . Hans første mål for «the Gills» kom 15. mars 2005 i en ligakamp mot . Totalt spilte han 4 ligakamper for Blackburn og 10 for Gillingham i 2004/2005-sesongen.

I august 2005 signerte McEveley sin tredje låneavtale, denne gang med Ipswich Town. Han debuterte den 10. september 2005 i en ligakamp mot Sheffield United, og 5. november 2005 noterte han seg for sitt første mål for «the Tractor Boys» da laget slo Plymouth Argyle 3-1 i en ligakamp på Portman Road. Etter å ha spilt 19 ligakamper og scoret 1 ligamål for Ipswich i 2005/2006-sesongen, vendte han tilbake til Blackburn Rovers ved sesongslutt.

Etter 4 ligakamper og 3 cupkamper for Blackburn i første del av 2006/2007-sesongen ble McEveley kjøpt av Derby County for  pund den 29. januar 2007. Han spilte sin første kamp for laget den 10. februar 2007, da de møtte Hull City i en ligakamp. Totalt ble det 15 ligakamper og 3 andre obligatoriske kamper for «the Rams» i siste del av 2006/2007-sesongen. Den 26. desember 2007 scoret han sitt første mål for klubben fra Derbyshire. Det kom i en ligakamp mot Liverpool. McEveley scoret Derbys eneste mål i denne kampen, som Liverpool vant 2-1. Totalt scoret McEveley 2 ligamål på 29 kamper for Derby i 2007/2008-sesongen. Etter å ha startet i de 3 første ligakampene for «the Rams» i 2008/2009-sesongen, ble han satt ut av laget til fordel for Jordan Stewart. For å få matchtrening valgte han å signere på en måneds låneavtale med Preston North End den 29. september 2008. Han debuterte for Preston den 30. september 2008, da de tapte 2-0 for Swansea City.

Senere spilte McEveley for klubbene , , , ,  og , før han avsluttet med et kort opphold i Warrington og la opp som aktiv spiller i 2018.

### Landslag
McEveley debuterte på det skotske landslaget den 22. august 2007, da Skottland slo  1-0 i en privatkamp. McEveley spilte hele kampen. Hans andre landskamp for Skottland spilte han 8. september 2007. Motstander var . Skottland vant kvalifiseringskampen til EM i 2008 med 3–1, og McEveley også denne gangen hele kampen. Hans tredje og siste landskamp kom den 26. mars 2008, da Skottland spilte en privatkamp mot  på Hampden Park. McEveley startet på benken, men ble byttet inn etter 62 minutter i en kamp som endte 1-1.

## Meritter
* Rykket opp til Premier League med Derby County da de vant playoff-finalen i Football League Championship i 2006/2007-sesongen.

## Referanser


## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2008-09* (side 468 og side 934). Headline Book Publishing, London. ISBN 978-0-7553-1820-9

## Eksterne lenker
*